 Opekampe ụmụ na-eto eto dị puku iri nọnụ ọgụgụ kwa steeti ọ bụla nala ànyị Naijiria bụ ndị Ụlọakụ Etiti ga-etinye nọrụ ugbo iji were hụ na nri bụ atụrụ tawazie nala anyị ma sitekwa na ya mee ka ọrụ dịkwa.  Onyeisi na-ahụ maka Mmepe Akụnụba, nke Ụlọakụ ahụ kachasị, Dọkịta Mudashir Olaitan, bụ onye mere ka amata nkea. Ọ gakwara nihu were kwuo nụlọ akụ ahụ dị njikere ị kwado ndị nwere ezi atụmatụ ọrụ nala anyị site na amụma Ego Mmepe maka Ụlọ ọrụ ndị pegasịrị mpe.Dịka o kwupụtara na Naijiria bụ ndị nke otu narị na otu netiti otu narị na iri atọ na asaa mba ndị ọzọ na ndepụta mba ụwa maka ụlọ ọrụ, Olaitan kwuziri nkea mere ka agbapụ ya ọsọ bụ mmepe nke ụlọ ọrụ ndị pegasịrị mpe nebe ọrụ ugbo dị. O kwụpụtara nkea ụbọchị Satọdee na Lagos nkụzi dị na mmemme nzukọ na ncheta afọ iri atọ na otu nke ndị pụtara na Mahadum Lagos Steeti University na afọ 1988.Adebisi Adedeji bụ onye nọchitere anya Olaitan na nkụzi ahụ isiokwu ya bụ, Ị kwado Ohere dị Iche Iche Maka Ndị Na-Ebido Ọrụ nke Ha site na Atụmatụ Gọọmenti. O kwuru, Anyị nwere ezi atụmatụ iji were kwado Ụlọ ọrụ na-ahụ maka Ibido Ọrụ onwe, akpọrọ Nigeria Sovereign Investment Authority nolu bekee, nebe ọ gbasara ego maka igote ihe ndị a ga-eji emepụta fetịlaịza NPK. Onye isi oche ọgbakọ ahụ bụ, Musiliu Obanikoro, kwukwa na ọ dị mkpa ka a kụziere ndị na-ebido ọrụ nke ha akwụkwọ nke ọma ije were mee nke ọma. 